એ વાત સાચી છે કે મને આ જાહેરાત કરવામાં થોડો વધારે સમય લાગી ગયો, પણ હું મારી ગતિથી જ કામ કરવા ટેવાયેલો છું જેને કારણે મેં ૧૯૯૨થી ૨૦૧૦ સુધી માત્ર ચાર ફિલ્મો જ બનાવી છે. જ્યાં સુધી ‘યુવરાજ’ની નિષ્ફળતાનો સવાલ છે ત્યાં સુધી દરેક ફિલ્મમાંથી કંઈ ને કંઈ શીખવાનું મળે છે. મને સૌથી વધારે ૨૦૦૮ની ફિલ્મ ‘બ્લૅક ઍન્ડ વાઇટ’માંથી શીખવા મળ્યું. મને એટલી જ ખબર છે કે તમારા હાથમાં મહેનત કરવાનું હોય છે અને બાકી દર્શકો જ ફિલ્મનું ભવિષ્ય નક્કી કરતા હોય છે.